रेलवे ने क्लीन माय कोच में पांच सुविधाएं और जोड़ीं
चित्तौड़गढ़ | रेलवेबोर्ड द्वारा कोच में सफाई की शिकायतों के लिए चलाए जा रहे क्लीन माय कोच में पांच अन्य सुविधाएं और जोड़ी गई है। अब यात्री इस नंबर पर सफाई के साथ लिनेन (बिस्तर), पानी, संक्रमण, लाइट एसी और कोच से जुड़ी छोटी-मोटी टूट-फूट की शिकायतों का समाधान भी करवा सकेगा।
इसके लिए यात्रियों को मैसेज 9200003232 या टोल फ्री नंबर 58888 पर भेजना होगा। यह सुविधा उत्तर पश्चिम रेलवे ने इस व्यवस्था को सभी ट्रेनों में शुरू कर दिया है। इस सुविधा में यात्री जैसे ही अपना पीएनआर नंबर और कोच से जुड़ी समस्या के बारे में डालेगा, वैसे ही उसकी समस्या के बारे में रेलवे के शीर्ष नेतृत्व को पता चल जाएगा। अभी तक कोच में साफ-सफाई से जुड़ी समस्या के निवारण के लिए रेलवे ने एक ‘क्लीन माय कोच’ सुविधा दी हुई थी। इसमें एक नंबर दिया हुआ था। उस पर यात्री जैसे ही अपना पीएनआर डालता था। तो ट्रेन में मौजूद ओबीएचएस स्टाफ संबंधित यात्री की साफ-सफाई से जुड़ी समस्या का समाधान कर देता था।
hin_Deva hin_Deva hin_Deva